2035031 | Concord LYTESPAN ENKELE STAALDRAADOPHANGING 3M WIT | Rexel | Elektrotechnische groothandel
Concord LYTESPAN ENKELE STAALDRAADOPHANGING 3M WIT
Product type: 2035031
Lev. nr.: 2035031
EAN nr: 5025768350315
€ 29,00 STK Vyf studietegnieke wat regtig werk! - Solidariteit Wêreld LoopbaanSolidariteit Wêreld Loopbaan
Tuis › Artikels › Vyf studietegnieke wat regtig werk!
Die matriek-eindeksamen is om die draai en regoor die land ervaar graad 12-leerders skielik meer druk om te studeer. Met huiswerk en buitemuurse aktiwiteite wat vir ’n vol program sorg, is dit egter soms moeilik om die tyd of motivering te vind om agter die boeke in te skuif.
Die volgende vyf wetenskaplik-beproefde wenke kan die lewe vir leerders vergemaklik
Herroep in plaas van lees
Die meeste studente maak die fout om bloot deur hul handboeke te lees (en weer te lees), omdat hulle dink dat dit die beste studiemetode is, sê die Amerikaanse sielkundeprofessor Mark A McDaniel. Dié metode is ondoeltreffend omdat studente teen dié tyd vertroud is met hul handboeke en dus nie hul brein uitdaag om te dink en te onthou wat hulle lees nie. Mark sê leerlinge moet hul werk eerder aktief herroep deur hul handboeke neer te sit nadat hulle die inligting gelees het, en dan óf alles neerskryf wat hulle kan onthou óf dit hardop sê.
Gebruik die Feynman-tegniek
Die Feynman-tegniek is vernoem na die Nobel-pryswennende fisikus, Richard Feynman, wat bekend was vir sy simplistiese verduidelikings van komplekse konsepte. Dié tegniek is belangrik wanneer jy leer, aangesien jy – deur dit te verduidelik – self die onderwerp beter sal verstaan.
Dié metode word in vyf stappe toegepas, naamlik:
Eerstens kies jy ’n onderwerp wat jy wil verduidelik. Besluit nou of jy dit mondeling gaan verduidelik en of jy dit gaan neerskryf. Daar word voorgestel dat jy beide doen – verduidelik die onderwerp verbaal en skryf dit neer soos jy aangaan.
In die tweede stap moet jy probeer om die konsep in eenvoudige terme (soos aan ’n vyfjarige) te verduidelik. Op dié wyse sal jy onmiddellik kan vasstel waar jou probleemareas lê omdat dit die areas sal wees waar jy vasval of terugval op die gebruik van ingewikkelde taal en terminologie. In hierdie stap moet jy ook praktiese toepassing of voorbeelde van die konsep insluit.
Derdens moet jy jou verduideliking nagaan en die gebiede identifiseer waar jy iets nie weet nie, of waar jy voel dat jou verduideliking nie goed genoeg is nie. Nadat jy dit vasgestel het, moet jy teruggaan na jou bronmateriaal, jou aantekeninge of enige voorbeelde wat jy kan vind om jou begrip te versterk.
In die vierde stap moet jy ’n vergelyking maak ten einde die konsep te verduidelik, daarom moet jy die nuwe konsep verbind met die bestaande inligting. Byvoorbeeld, deur te leer oor breuke is net soos om ’n koek in verskillende stukke te sny.
Laastens moet jy jou verduideliking vereenvoudig. Hoe kan jy dit makliker, eenvoudiger of vinniger verduidelik? Voer al die stappe weer uit om te verseker dat jy die werk vereenvoudig het en tot die beste van jou vermoë verduidelik het.
Leer soos Leitner
Die Leitner-stelsel – ’n studietegniek waarin flitskaarte gebruik word – is vernoem na Sebastian Leitner, bekende Duitse wetenskapjoernalis en skrywer van die boek, Hoe om te leer om te leer. Dit word beskou as een van die effektiefste maniere om inligting aktief te herroep en help die brein om onderwerpe te memoriseer deur unieke neurale paaie te skep. Leerders skep hulle eie flitskaarte deur woorde en prente te gebruik wat hulle kan help om die konsep te verduidelik.
Dié flitskaarte word dan in drie groepe of bokse verdeel. Vir die doel van hierdie voorbeeld, noem ons dit boks 1, boks 2 en boks 3. Boks 1 bevat al die flitskaarte wat jy as leerder nie baie goed ken nie en mee sukkel. Boks 2 bevat al die flitskaarte wat jy redelik goed ken, maar soms nog mee foute maak. Boks 3 bevat al die flitskaarte wat jy baie goed ken en reeds mee vertroud is.
Die flitskaarte in boks 1 moet elke dag hersien word. Boks 2 se flitskaarte moet elke twee tot drie dae hersien word. Die flitskaarte in boks 3 moet een keer per week hersien word. Wanneer die leerder die vraag op ’n flitskaart in boks 1 korrek beantwoord, word die kaart na boks 2 verskuif. Wanneer die vraag op die flitskaart in boks 2 korrek beantwoord is, word dit na boks 3 geskuif. As die vraag op die flitskaart in boks 2 verkeerd beantwoord word, word dit teruggeskuif na boks 1. Op hierdie manier word die herhaling van die feite op die kaarte versprei sodat jou brein die inligting baie effektief behou.
Laat jou hart pomp
Ons almal weet oefening help om stres te verlig en bloedsirkulasie te verhoog wanneer jy leer. Maar het jy geweet dat 20 minute tot ’n uur se oefening tydens jou eksamen-studietydperk jou breinfunksionaliteit en geheue kan verbeter? Oefening hou dus verband met hoër punte,
Oefen met toetse
Die gebruik van oefen-eksamenvraestelle is een van die beste metodes om jou ingesteldheid teenoor eksamens te verbeter. Dit verseker dat jou verstand vertroud is met eksamen-omstandighede asook die wyse waarop jy die vrae moet beantwoord – wat angs aansienlik verminder. Afrikaanse Skoolprojekte spesialiseer in die beskikbaarstelling van eksamenvraestelle vir Graad 1 tot Graad 10. Matrieks kan vraestelle aflaai by: http://olivershouse.co.za/community-projects/educational-learning-centre/grade-12-past-exam-papers/
Deur gebruik te maak van oefen-eksamenvraestelle word ’n gevoel van dringendheid om vroegtydig te begin leer geskep, omdat studente hul antwoorde moet kan neerskryf. Navorsers sê mens is geneig om aktiwiteite (soos om te studeer) uit te stel. Indien jy weet dat jou eerste eksamenvraestel vier weke weg is, is die kans goed dat jy eers twee weke voor die eksamen gaan begin leer. Studies toon egter dat die neem van geheuetoetse (soos die deurwerk van oefen-vraestelle) langtermyngeheue kan verbeter.